ORDE do 29 de maio de 2024 pola que se modifica a Orde do 4 de xullo de 2014 pola que se fixan os prezos privados correspondentes á prestación de servizos polo Centro Superior de Hostalaría de Galicia.
Consellería de Presidencia, Xustiza e Deportes — III. Outras disposicións — 07/06/2024

O Decreto 196/2012, do 27 de setembro, crea a Axencia de Turismo de Galicia, entidade co obxectivo básico de impulsar, coordinar e xestionar a política autonómica en materia de turismo. Entre o seu obxecto atópase o impulso á innovación, investigación, formación e cualificación das empresas e profesionais do sector turístico. Dentro da Axencia de Turismo de Galicia atópase o Centro Superior de Hostalaría de Galicia (CSHG) que, entre as súas funcións, ten o desenvolvemento da docencia e a investigación conforme as exixencias metodolóxicas e substantivas propias de toda institución do ámbito universitario.
Mediante a Orde do 4 de xullo de 2014 (DOG núm. 128, do 8 de xullo), fixáronse os prezos privados correspondentes á prestación de servizos polo Centro Superior de Hostalaría de Galicia.
A citada orde foi modificada pola Orde do 6 de setembro de 2016 (DOG núm. 187, do 30 de setembro), no que respecta á denominación da titulación Certificado de Elaboración e Xestión en Cociña, que pasa a denominarse Diploma de Gastronomía e Xestión en Cociña.
Así mesmo, a Orde do 22 de agosto de 2017 (DOG núm. 168, do 5 de setembro) e a Orde do 3 de outubro de 2019 (DOG núm. 199, do 18 de outubro) modifican o seu artigo 4, relativo á actualización dos prezos. Do mesmo xeito, actualizouse a listaxe de servizos incluídos no anexo e elimináronse os servizos que xa non se prestaban no CSHG para alumnos propios e, no uso de instalacións, eliminouse o servizo de pista de tenis.
A Orde do 2 de novembro de 2022 (DOG núm. 214, do 10 de novembro) modificou a Orde do 4 de xullo de 2014 pola que se fixan os prezos privados correspondentes á prestación de servizos polo Centro Superior de Hostalaría de Galicia, con motivo da incorporación do grao en Xestión de Empresas Hostaleiras e de cambios no funcionamento interno, así como da actualización dos servizos.
Neste momento é preciso actualizar os prezos do uso da residencia polo alumnado do CSHG en réxime de cuarto dobre e cuarto individual, así como eliminar o importe de manutención do alumnado interno do CSHG ao estar incluído o almorzo e xantar dentro do prezo da matrícula ordinaria.
Incorpórase a esta orde os prezos de aluguer das aulas de teoría.
Actualízase o servizo de carta, ofertando un menú degustación e eliminando a oferta fixa de pratos. Este menú degustación irá adaptándose aos produtos de tempada e proximidade.
A presente orde consta dun artigo único, no que se procede a modificar o anexo.
Na súa virtude, vista a proposta formulada pola Axencia de Turismo de Galicia e logo do informe favorable da Consellería de Facenda e Administración Pública, esta consellería
Artigo único. Modificación da Orde do 4 de xullo de 2014 pola que se fixan os prezos privados correspondentes á prestación de servizos polo Centro Superior de Hostalaría de Galicia
Un. O anexo queda redactado como segue:
Alumnado CSHG:
O uso da residencia no curso académico, inclúe o aloxamento durante o calendario académico vixente e a cea (excepto sábado, domingo e festivos).
O alumnado beneficiario dunha bolsa do CSHG non pagará o uso da residencia en réxime de cuarto dobre durante o curso académico.
Uso de residencia:
Uso de instalacións:
Formación continua, teleformación e consultoría:
Aula cafetaría:
Aula restaurante bufete:
Aula restaurante carta:
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de maio de 2024